stanford-oval/wikipedia huggingface dataset:
פונקציית דיגמא
ייצוג כטור > חישוב סכומים של פונקציות רציונליות

ניתן להשתמש בזהות לעיל כדי להעריך סכומים מהצורה
כאשר  p(n) ו- q(n) הם פולינומים של  n.
פירוק לשברים חלקיים של  u_{n} בשדה המורכב, במקרה שבו כל השורשים של  q(n) הם שורשים פשוטים,
כדי שהטור יתכנס,
אחרת הטור יהיה גדול מהטור ההרמוני ויתבדר. לכן,
ונקבל,
\sum _{n=0}^{\infty }u_{n}=\sum _{n=0}^{\infty }\sum _{k=1}^{m}{\frac {a_{k}}{n+b_{k}}}=\sum _{n=0}^{\infty }\sum _{k=1}^{m}a_{k}\left({\frac {1}{n+b_{k}}}-{\frac {1}{n+1}}\right)=\sum _{k=1}^{m}\left(a_{k}\sum _{n=0}^{\infty }\left({\frac {1}{n+b_{k}}}-{\frac {1}{n+1}}\right)\right) =-\sum _{k=1}^{m}a_{k}{\big (}\psi (b_{k})+\gamma {\big )}=-\sum _{k=1}^{m}a_{k}\psi (b_{k})
ניתן לקבל גם נוסחה כללית באמצעות טורים עם פונקציות פוליגמא בדרגה גבוהה יותר:
בתנאי שהטור משמאל מתכנס.
ייצוג כטור > טור טיילור

לדיגמא יש טור זיטה רציונלית, הניתן על ידי פיתוח טור טיילור סביב הנקודה  z=1:
שמתכנס עבור  |z|<1. כאשר,  \zeta (n) היא פונקציית הזטה של רימן. טור זה מתקבל מהטור טיילור של פונקציית הזטה של Hurwitz.
ייצוג כטור > טור ניוטון

טור ניוטון לפונקציית דיגמא, המכונה לפעמים גם טור שטרן:
כאשר  {\binom {s}{k}} הוא המקדם הבינומי. ניתן להכליל זאת ל-
כאשר  m=2,3,4,....
נוסחת השיקוף

פונקציית הדיגמא מקיימת נוסחת שיקוף דומה לזו של פונקציית הגמא:
ראו גם

פונקציית פוליגמא
פיתוחי צ'בישב
הערות שוליים

1 2  
Abramowitz, M.; Stegun, I. A., eds. (1972). "6.3 psi (Digamma) Function.". Handbook of Mathematical Functions with Formulas, Graphs, and Mathematical Tables (10th ed.). New York: Dover. pp. 259–258.
↑  "NIST. Digital Library of Mathematical Functions (DLMF), Chapter 5".
↑  Alzer, Horst; Jameson, Graham (2017). "A harmonic mean inequality for the digamma function and related results" (PDF). Rendiconti del Seminario Matematico della Università di Padova. 137: 203–209. doi:10.4171/RSMUP/137-10.
↑  "NIST. Digital Library of Mathematical Functions (DLMF), 5.11".
↑  Pairman, Eleanor (1919). Tables of the Digamma and Trigamma Functions. Cambridge University Press. p. 5.
1 2  Whittaker and Watson, 12.3.
↑  Whittaker and Watson, 12.31.
↑  Whittaker and Watson, 12.32, example.
↑  "NIST. Digital Library of Mathematical Functions (DLMF), 5.9".
↑  Mező, István; Hoffman, Michael E. (2017). "Zeros of the digamma function and its Barnes G-function analogue". Integral Transforms and Special Functions. 28 (11): 846–858. doi:10.1080/10652469.2017.1376193.
↑  Nörlund, N. E. (1924). Vorlesungen über Differenzenrechnung. Berlin: Springer.
1 2  Blagouchine, Ia. V. (2018). "Three Notes on Ser's and Hasse's Representations for the Zeta-functions" (PDF). INTEGERS: The Electronic Journal of Combinatorial Number Theory. 18A: 1–45.
פסגת האריס (ארץ ויקטוריה)

ערך זה עוסק בהר בארץ ויקטוריה שבאנטארקטיקה; להר בארץ גרהאם שבאנטארקטיקה ראו פסגת האריס (ארץ גרהאם). אם התכוונתם למשמעות אחרת, ראו .
| --- | --- |
אין תמונה חופשית
 מידע כללי
 על שם:  Andy Harris 
 גובה:  1,750 מ' 
 מיקום:  אזור הברית האנטארקטית,
 רכס הרים:  רכס אסגארד 
 קואורדינטות:  77°34′00″S 162°42′00″E﻿ / ﻿77.5667°S 162.7°E﻿ / -77.5667; 162.7
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיפסגת האריס(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיפסגת האריס
 
פסגת האריס (באנגלית: Harris Peak) היא פסגה ברכס אסגארד, בארץ ויקטוריה שבאנטארקטיקה.
גובהה של הפסגה 1,750 מטרים מעל פני הים.
הפסגה ממוקמת 2.6 קילומטרים מדרום להר וייאנט.
פסגת האריס ממוקמת בין פסגת בול, והר הול (ושמה קשור לשמות שני הרים אלה).
היסטוריה > מקור השם

שמה של הפסגה ניתן לה על ידי הוועד הגאוגרפי של ניו זילנד בשנת 1998.
הפסגה נקראת על שמו של מטפס ההרים הניו זילנדי אנדי האריס (A.M. "Andy" Harris) (אשר נפטר בעת טיפוס על הר האוורסט, ביחד עם מטפס ההרים הניו זילנדי רוב הול). האריס היה מפקד בשטח של תוכנית המחקר האנטארקטית של ניו זילנד, שחקרה את אנטארקטיקה בין השנים 1987 – 1992; וכן ערך שתי משלחת סקר לארץ מרי בירד.
הערות שוליים

1 2 3 4 5 6 7 8 9 10  מידע גאוגרפי והיסטורי באתר הסקר הגאולגי של ארצות הברית
1 2 3 4  מידע גאוגרפי והיסטורי באתר הגאזט האנטארקטי המשווה SCAR של ממשלת אוסטרליה
| אתרים ברכס אסגארד |
| --- | --- | --- |
| הרים | אוטגארד • אובליסק • אודין • אוליבר • בול • גרנדל • דרבי • האריס • הארפ • הול • וולגר • לוקי • ליונס • מטרהורן • נוקס • פונדר • פנורמה • פריה • פרק • קולמן • ת'ור |  |
| רכסי הרים | אינלנד פורטס • גבעות מקדונלד • רכס פלינט |  |
| מצוקים | הות'ם |  |
| עמקים | טירול • יוטונהיים • ניבלונגן • פירס • פנריר |  |
| קרחונים | אלבריך • ביאוולף • חבר העמים • פאונטיין • קונרואו • קטספו • ריפיטר |  |
צנטרוסקימנוס אווסטוני

| צנטרוסקימנוס אווסטוני |
| --- | --- |

מצב שימור
 מצב שימור: פגיע פגיע (VU) 
מיון מדעי
ממלכה:: בעלי חיים
מערכה:: מיתרניים
מחלקה:: דגי סחוס
סדרה:: קוצנאים
משפחה:: ישנוניים
סוג:: Centroscymnus
מין:: צנטרוסקימנוס אווסטוני
שם מדעי
 Centroscymnus owstonii ‏גארמן, 1906
תחום תפוצה


צנטרוסקימנוס אווסטוני (שם מדעי: Centroscymnus owstonii) הוא מין של כריש מצולות ממשפחת הישנוניים. הוא מצוי במרבית האוקיינוסים הטרופיים, הסובטרופיים והממוזגים בכל העולם ובעיקר סביב חופי יפן, אוסטרליה, ניו זילנד וגם במפרץ מקסיקו. הוא חי ונודד בעומקים גדולים אך סביב מדפי היבשה בעומק של 100–1,500 מטרים.
האורך המקסימלי של הכריש מגיע ל-121 סנטימטר. צבעו שחור או חום כהה-שחור והוא בעל סנפירים קצרים ובשרניים ובטן גדולה ועגולה. הזנב גבוה וחזק ובעל אונה אחת גבוהה מהשנייה ובעל זוג סנפירי גב בקצה הגב. הזימים קטנים וקרובים לסנפירי החזה והראש קטן ופחוס ומופנה כלפי מעלה כשהעיניים הגדולות ממלאות את חלקו הקדמי והפה הקטן מופנה מטה. הכריש בעל ראיית לילה מיוחדת העוזרת לו לראות בתנאי חשיכה.
זהו כריש נדיר שלא נראה לעיתים קרובות והוא התגלה לראשונה ב-1906 ביפן. כיום הוא מצוי בסכנת הכחדה במצב "פגיע". עם זאת בניו זילנד לא רואים בכריש מין מאוים.
הערות שוליים

↑  צנטרוסקימנוס אווסטוני באתר הרשימה האדומה של IUCN
צנטרופומוס

| צנטרופומוס |
| --- | --- |
 Centropomus parallelus
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
משפחה:: צנטרופומוסיים
סוג:: צנטרופומוס
שם מדעי
 Centropomus ‏לספד, 1802

Centropomus undecimalis
צנטרופומוס (שם מדעי: Centropomus) היא סוג של דגי גרם ימיים והסוג היחיד במשפחת הצנטרופומוסיים (Centropomidae) שבסדרת הדקראים, המקורבת ללטסיים ובעבר היו חלק מהמשפחה. בסוג זה ישנם 12 מינים. דגים אלה הם שוכני ימים טרופיים במערב האוקיינוס האטלנטי ובמזרח/מערב האוקיינוס השקט.
צורת דגים אלה מוארכת והם בעלי מספר סנפירים מצוייצים גבוהים לאורך גופם עם ראש קטן אך חוטם מוארך וכיסוי זימים הפונים מעלה. העיניים גדולות והלסת מלאה שיניים חדות. אורכם 35-125 ס"מ ומשקלם 1 עד 26 קילוגרם. צבעם בדרך כלל כסוף עם כמה סנפירים צבעוניים יותר.
הם שוכנים במגוון אזורים משוניות אלמוגים, שפכי נהרות וביצות מנגרובים. כל מיני הסוג הם טורפים של דגים אחרים ושל סרטנים. גופם מותאם לתאוצה מהירה בעקבות טרף. כמה מהמינים הגדולים הם יעד לדיג למטרת ספורט.
מינים

Centropomus armatus
Centropomus ensiferus
Centropomus medius
Centropomus mexicanus
Centropomus nigrescens
Centropomus parallelus
Centropomus pectinatus
Centropomus poeyi
Centropomus robalito
Centropomus undecimalis
Centropomus unionensis
Centropomus viridis
צבי זוירי

| --- | --- |

 לידה:  18 בדצמבר 1912 גרודנו, האימפריה הרוסית 
 נהרג:  31 במאי 1948 (בגיל 35) לטרון, ישראל 
 שם לידה:  צבי ז'בורז'נסקי 
 מדינה:  ישראל 
 מקום קבורה:  בית הקברות נחלת יצחק 
 
צבי זָוִירי (זאוירי) (ז'בורז'נסקי) (18 בדצמבר 1912 – 31 במאי 1948) היה סופר ילדים ונוער עברי ומורה ישראלי.
ביוגרפיה

זוירי נולד בעיר גרודנה שבפולין (כיום בבלארוס) למשפחה ציונית. למד עברית מילדות והשלים לימודי הגימנסיה של "תרבות". היה פעיל בתנועת הנוער "השומר הצעיר" ובמסגרתה עלה לארץ ישראל בשנת 1930.
תחילה למד בבית הספר החקלאי מקוה ישראל, והמשיך בעבודת החקלאות בתחנת הניסיונות החקלאית בעכו. לאחר מספר שנות עבודה בפרדסי יקנעם החל ללמד חקלאות לחנך ולנהל את המשק החקלאי במוסד "אהבה" שבקריית ביאליק.
בעת הגיוס של היישוב היהודי לצבא הבריטי במלחמת העולם השנייה, התגייס זוירי לצבא הבריטי, ושימש בין השאר גם כצנזור צבאי במחנה השמיני. בשנת 1945, עם תום המלחמה, שב למוסד "אהבה", וחזר לניהול והוראה במקום.
זוירי התגייס להגנה ואחר כך גם לצה"ל. הוא השתתף בקרב לטרון ונהרג בו, בגיל 36. נקבר בחלקה הצבאית בבית העלמין נחלת יצחק.
זוירי זכה לראות רק אחד מספרי הילדים שלו יוצא לאור. לאחר מותו יצא לאור ספר נוסף. ספריו היו כינוס של סיפוריו לילדים שפרסם בעיתוני הילדים הידועים של התקופה, "דבר לילדים" ו"משמר לילדים".
מדבריו של צבי זוירי הובאו גם בקובץ "גוילי אש", לזכר הנופלים במערכות ישראל.
ספרו "הרפתקות יובל ועוד סיפורים" זכה בפרס למדן ב-1958, כאשר יצא לאור, כעשור לאחר מותו. הספר יצא לאור מחדש בדצמבר 2007 בהוצאת משרד הביטחון ביוזמת בתו, דנית בר.
ספריו

אווז הפז: מעשיה בחרוזים לפי נושא של גרים; הציורים מאת איזה הרשקוביץ, תל אביב: רודין, תש"ו.
לאחר מותו:
הרפתקות יובל: ועוד ספורים; ציורים: נחום גוטמן, תל אביב: הקיבוץ המאוחד, תשי"ח. (קובץ סיפורים בהמשכים שפורסמו ב"דבר לילדים") (מהדורה מחודשת, בתוספת שני סיפורים מספרות העולם שתרגם זוירי: תל אביב: משרד הביטחון – ההוצאה לאור, תשס"ח 2007)
פיליפ מקסס

פיליפ מקסס (צרפתית: Philippe Mexès; נולד ב-30 במרץ 1982 בטולוז שבצרפת) הוא כדורגלן עבר צרפתי ששיחק בעמדת הבלם.
קריירה > קריירה מוקדמת

מקסס החל את הקריירה שלו בקבוצה הנוער של טולוז בגיל 15 עבר לאוקזר. ב-2003 זכה עימה בגביע הצרפתי.
קריירה > רומא

ביוני 2004 חתם בקבוצת רומא ל-4 שנים. מאוחר יותר התברר כי הדבר נעשה בניגוד לרצונם של אנשי אוקזר שלא אישרו למקסס לנהל משא ומתן עם מועדון אחר, עקב כך הושעה השחקן אך חזר לרומא באופן זמני. ב-12 בספטמבר 2004 ערך את הופעת הבכורה שלו במדי רומא במשחק ליגה נגד פיורנטינה. בפברואר 2005 ערער מקסס על ההשעייה אך הערעור נדחה והשחקן הושעה עד אפריל. בסופו של דבר שני המועדונים סיכמו על העברתו של מקסס לרומא עבור 7 מיליון אירו.
אחרי עונה קשה, את עונת 2005/2006 החל מקסס על הספסל. ההתנהגות בלתי הולמת של רומא ברכישת מקסס, המועדון הושעה בשנת 2005 מלחתום עם שחקנים אחרים פרט לשחקנים חופשיים אך באוגוסט 2006 הסתיים העונש. עקב המחסור בשחקני רכש, מקסס הפך לשחקן מפתח בקבוצה של לוצ'יאנו ספלטי. מקסס שיחק בתשעה מתוך עשרה משחקים אפשריים בגביע אופ"א. רומא סיימה במקום החמישי בסרייה א' שמוביל למוקדמות גביע אופ"א, אך עקב רשת הטיית המשחקים באיטליה שגררה אחריה עונשי הורדת נקודות, רומא סיימה את העונה במקום ה-2 שמוביל לשלב הבתים של ליגת האלופות.
בעונת 2006/2005 הפך מקסס לאחד משחקני המפתח של רומא ביחד עם כריסטיאן קיבו בהגנה. באותה עונה מקסס הגיע עם רומא עד לרבע גמר ליגת האלופות, זכייה בגביע האיטלקי ומקום שני בליגה.
בקיץ 2007 חתם מקסס על חוזה חדש ל-4 שנים כאשר הוא ירוויח 4.5 מיליון אירו. גם בעונה זאת רומא הגיע עד לרבע הגמר כאשר היא נעצרה על ידי מנצ'סטר יונייטד שעתידה לזכות במפעל בסיום העונה. בליגה, רומא צמצמה פער 11 נקודות עם אינטר וסופו של דבר סיימה במקום שני אחרי אינטר, חזרה שלוש נקודות. מקסס הגיע עם רומא עד לגמר הגביע שנה שנייה ברציפות כאשר הוא גם הבקיע באותו משחק אותו רומא ניצחה 1-2 וזכתה בגביע שנה שנייה ברציפות.
בעונת 2009/2010 מקסס איבד את מקומו בהרכב לניקולאס בורדיסו שהגיע בקיץ של אותה שנה, אך סייע לרומא לסיים בחלק העליון של הטבלה. בתחילת עונת 2010/2011 חזר להרכב הקבוצה.
קריירה > מילאן

ב-10 במאי 2011 פרסמה מילאן הודעה לפיה מקסס יעבור למועדון לקראת עונת 2011/2012. את משחקו הראשון במילאן שיחק במשחק ידידות נגד קבוצת הנוער, בו גם נפצע לאחר 45 דקות ונעדר כחודשיים וחצי. ב-26 באוקטובר 2011 ערך את הופעת הבכורה שלו בליגה במדי מילאן, בו ניצחה מילאן 1-4 את פארמה. ב-21 בנובמבר 2012 כבש שער במספרת מחוץ לרחבה במסגרת ליגת האלופות נגד אנדרלכט. (. בסיום עונת 2014/2015 האריך את חוזהו במילאן בעונה אחת.
קריירה > קריירה בינלאומית

בצעירותו השתייך מקסס לסגל הנבחרות הצעירות של צרפת. ב-2002 קיבל את זימון הבכורה שלו לנבחרת הבוגרת מאמן הנבחרת דאז ריימונד דומנק, אך לא היה חלק משמעותי בנבחרת. לאחר הכישלון במונדיאל 2010 התמנה לורן בלאן למאמן הנבחרת. תחת הנהגתו של בלאן, קיבל מקסס את חלוצת ההרכב בנבחרת ביחד עם עדיל ראמי הוא ייצב את ההגנה של צרפת. ב-25 במרץ 2011 הבקיע את שער הבכורה שלו במדי הנבחרת במסגרת משחק ידידות נגד לוקסמבורג. מקסס השתתף עם הנבחרת ביורו 2012.
חייו האישיים

מקסס הוא הגרוש של קרלה איתה יילד את אנצו ב-2003 ואת אווה ב-2007. למקסס וחברתו סטלה, נולדה ורוניקה ב-2008.
סטטיסטיקות

| קבוצה | עונה | בליגה> משחקים | בליגה> שערים | גביע> משחקים | גביע> שערים | אירופה> משחקים | אירופה> שערים | סה"כ> משחקים | סה"כ> שערים |
| --- | --- | --- | --- | --- | --- | --- | --- | --- | --- |
| אוקזר | 1999-00 | 5 | 0 | 1 | 0 | 0 | 0 | 6 | 0 |
| אוקזר | 2000-01 | 32 | 0 | 4 | 0 | 3 | 0 | 39 | 0 |
| אוקזר | 2001-02 | 30 | 3 | 2 | 0 | – | – | 32 | 3 |
| אוקזר | 2002/2003 | 34 | 1 | 4 | 0 | 11 | 0 | 49 | 1 |
| אוקזר | 2003/2004 | 32 | 3 | 5 | 0 | 8 | 1 | 45 | 4 |
| אוקזר | סה"כ | 133 | 7 | 16 | 0 | 22 | 1 | 171 | 8 |
| רומא | 2004/2005 | 27 | 0 | 6 | 1 | 3 | 0 | 36 | 1 |
| רומא | 2005/2006 | 27 | 3 | 7 | 0 | 9 | 0 | 43 | 3 |
| רומא | 2006/2007 | 27 | 3 | 7 | 0 | 7 | 0 | 41 | 3 |
| רומא | 2007/2008 | 31 | 1 | 5 | 1 | 9 | 0 | 45 | 2 |
| רומא | 2008/2009 | 29 | 2 | 3 | 0 | 6 | 0 | 38 | 2 |
| רומא | 2009/2010 | 19 | 1 | 4 | 1 | 9 | 0 | 32 | 2 |
| רומא | 2010/2011 | 22 | 1 | 3 | 0 | 6 | 1 | 31 | 2 |
| רומא | סה"כ | 182 | 11 | 35 | 3 | 49 | 1 | 266 | 15 |
| מילאן | 2011/2012 | 14 | 0 | 4 | 0 | 4 | 0 | 22 | 0 |
| מילאן | 2012/2013 | 25 | 1 | 1 | 0 | 6 | 1 | 32 | 2 |
| מילאן | 2013/2014 | 22 | 2 | 2 | 0 | 7 | 0 | 31 | 2 |
| מילאן | 2014/2015 | 20 | 2 | 0 | 0 | – | – | 20 | 2 |
| מילאן | 2015/2016 | 5 | 1 | 2 | 0 | – | – | 7 | 1 |
| מילאן | סה"כ | 65 | 3 | 7 | 0 | 19 | 1 | 91 | 4 |
| סה"כ בקריירה | סה"כ בקריירה | 381 | 21 | 58 | 3 | 90 | 3 | 529 | 27 |
תארים > מועדונים

אוקזר
הגביע הצרפתי:2003
רומא
הגביע האיטלקי:2007, 2008
מילאן
הסופרקאפ האיטלקי:2011
תארים > בינלאומיים

אליפות אירופה עד גיל 18 בכדורגל (מקום שני):2000
גביע הקונפדרציות:2003
תארים > אישיים

תקוות השנה:2000
נבחרת השנה בליגה 1:2003
הערות שוליים

↑  VIDEO. Retourné acrobatique : Mexès imite Zlatan, באתר leparisien.fr
↑  סיקו המשחק באתר אופ"א
| נבחרת צרפת – יורו 2012 |
| --- | --- | --- |
|  1 לוריס •  2 דבושי •  3 אברה •  4 ראמי •  5 מקסס •  6 קבאי •  7 ריברי •  8 ולבואנה •  9 ז'ירו •  10 בנזמה •   11 נאסרי •  12 מטווידי • 13 רביילרה •  14 מנז • 15 מאלודה • 16 מנדנדה • 17 אמבילה • 18 דיארה • 19 מרטין • 20 בן ערפה • 21 קוסיילני • 22 קלישי • 23 קראסו • מאמן: בלאן |  1 לוריס •  2 דבושי •  3 אברה •  4 ראמי •  5 מקסס •  6 קבאי •  7 ריברי •  8 ולבואנה •  9 ז'ירו •  10 בנזמה •   11 נאסרי •  12 מטווידי • 13 רביילרה •  14 מנז • 15 מאלודה • 16 מנדנדה • 17 אמבילה • 18 דיארה • 19 מרטין • 20 בן ערפה • 21 קוסיילני • 22 קלישי • 23 קראסו • מאמן: בלאן | צרפת |
מקסס במדי רומא
צ'ארלס בת'רסט, ויקונט בלדיסלאו הראשון

צ'ארלס בת'רסט, ויקונט בלדיסלאו הראשון (באנגלית: Charles Bathurst, 1st Viscount Bledisloe;‏ 21 בספטמבר 1867 – 3 ביולי 1958) היה פוליטיקאי בריטי מהמפלגה השמרנית שכיהן בשנים 1930–1935 בתפקיד המושל הכללי של ניו זילנד.
ראשית חייו

צ'ארלס בת'רסט נולד בלונדון כבנו השני של צ'ארלס בת'רסט והתחנך בבית הספר שבעיר שרבורן שבמחוז דורסט ובאיטון קולג' ולמד באוניברסיטת אוקספורד, שם הוא סיים ב-1890 תואר במשפטים. לאחר הוא המשיך בלימודי משפטים באינר טמפל והחל את עבודתו כעורך דין ב-1892. במות אחיו הבכור הוא ירש את האחוזה המשפחתית, לידני פארק שבמחוז גלוסטרשייר.
חבר הפרלמנט

בת'רסט עבד כעורך דין לענייני מקרקעין. בבחירות הכלליות בינואר ובדצמבר 1910 הוא נבחר לבית הנבחרים הבריטי במסגרת המפלגה השמרנית מטעם מחוז הבחירה של וילטון שבמחוז וילטשייר. לאחר ששירת כמזכיר הפרלמנטרי במשרד לענייני מזון הוענק ב-1917 לבת'רסט התואר אביר מפקד במסדר האימפריה הבריטית והתואר ברון בלדיסלאו. הוא המשיך לכהן כחבר הפרלמנט עד 1928, החל מ-1924 הוא שימש כמזכיר הפרלמנטרי למשרד החקלאות והדיג והחל מ-1926 הוא היה חבר במועצה המלכותית.
המושל הכללי של ניו זילנד

לאחר סיום כהונתו בפרלמנט הוענק לבת'רסט התואר אביר מפואר במסדר מיכאל הקדוש וג'ורג' הקדוש והוא מונה לתפקיד המושל הכללי של ניו זילנד, תפקיד אותו מילא משנת 1930 ועד 1935 וזכה בו לאהדה רבה ולכבוד. חוש המצפון החברתי שלו הקנה הערכה רבה אליו במהלך תקופת השפל הגדול, בשל העובדה שהוא עמד על כך שמשכורתו תקוצץ כפי שקוצצו משכורותיהם של משרתי הציבור באותה תקופה. הלורד בלדיסלאו גם הטביע את חותמו על יחסי הלבנים והמאורים, כאשר הוא רכש בעצמו את אתר חתימת הסכם ואיטנגי והעניק אותו לאומה כאתר זיכרון. ב-1934 הוקדש אתר זה כשמורה לאומית. טקס חנוכת האתר התקיים בנוכחות אלפי אנשים, הן מאורים והן לבנים. בלדיסלאו המשיך לגלות עניין באתר גם לאחר תום כהונתו ושובו לאנגליה. הוא גם לקח חלק בהכרה בתנועת המלך באמצעות פיתוח קשרי ידידות שקשר עם המלך קורוקי והנסיכה פואה הרנגי.
בלדיסלאו גם קידם את קיומם של כמה מפעלי ספורט, שהמפורסם בהם הוא "גביע בלידסלאו" הקרוי על שמו והמוענק בתחרות השנתית המתקיימת משנת 1931 ועד היום בין נבחרות הרוגבי של אוסטרליה וניו זילנד. ב-1935 הוענקה לו מדליית היובל של המלך ג'ורג' החמישי.
לאחר שובו לאנגליה ב-1935 הוענק לו התואר ויקונט בלדיסלאו. הוא המשיך לכהן בכמה ועדות ומועצות והוענקו לו תוארי דוקטור לשם כבוד מטעם אוניברסיטת בריסטול, אוניברסיטת אדינבורו ואוניברסיטת אוקספורד. ביום הולדתו ה-90 הוענקה לו מדליה מטעם החברה החקלאית המלכותית של אנגליה. הוא היה חבר בבונים החופשיים ובמהלך כהונתו כמושל הכללי הוא היה הנשיא הגדול של הלשכה הגדולה של ניו זילנד.
הלורד בלדיסלאו מת בלינדי ב-3 ביולי 1958 בגיל 90 ואת תוארו ירש בנו הבכור, בנג'מין לודלאו בת'רסט.
פריטהיבי מאטה

| --- | --- |

 תרבות:  מיתולוגיה הינדואית 
 אלים מקבילים:  גאיה, טרה
 צאצאים:  Narakasura 
 
פְּרִיטְהִיבִי מָאטַה (בסנסקריט: पृथ्वीमाता) היא אלת האדמה במיתולוגיה ההינדואית.
פולחן

פריטהיבי מזוכרת בדרך כלל ב"ריג ודה", קובץ של מזמורים הינדואיסטים עתיקים, כבת זוגו של דיאוס פיטה, אל השמיים. משמעות שם האלה הוא "אמא אדמה". האלה מקבילה לאלילות היווניות והרומיות גאיה וטרה, בהתאמה.
הערות שוליים

↑  M. L. West, Indo-European Poetry and Myth, Oxford University Press, 2007, p. 176
פסלה של איבו פריטהיבי, ההאנשה המדינית של אינדונזיה, המבוססת על פריטהיבי מאטה, באנדרטה הלאומית של אינדונזיה
פיג'ו 607

| --- | --- |

Peugeot 607
 מאפיינים כלליים
 יצרן:  פיג'ו
 שנות ייצור:  ספטמבר 1999 – יוני 2010 (שנת המודל 2000)
 יחידות שיוצרו:  168,875
 הרכבה:  צרפת צרפת
 מודל קודם:  פיג'ו 605
 מודל אחריו:  Peugeot 508 (אנ')
 סיווג:  מכונית סלון
 מרכב:  Front-engine, front-wheel-drive layout (אנ')
 אורך:  4,902 מ"מ
 רוחב:  1,835 מ"מ
 גובה:  1,442 מ"מ
 משקל:  1,610–1,798 ק"ג
 בסיס גלגלים:  2,800 מ"מ
 מפרט טכני
 מנוע:  4 צילינדרים, 2,230 סמ"ק המפיק 158 כ"ס, יחס דחיסה 10.8:1 (מנוע בנזין)  V6 צילינדרים, 2,946 סמ"ק המפיק 211 כ"ס, יחס דחיסה 10.9:1 (מנוע בנזין)  4 צילינדרים, 1,998 סמ"ק המפיק 136 כ"ס, יחס דחיסה 17.6:1 (מנוע דיזל)  4 צילינדרים, 2,179 סמ"ק המפיק 133 כ"ס, יחס דחיסה 18.0:1 (מנוע דיזל)  4 צילינדרים, 2,179 סמ"ק המפיק 170 כ"ס, יחס דחיסה 16.6:1 (מנוע דיזל) (מגדש טורבו כפול)  V6 צילינדרים, 2,721 סמ"ק המפיק 204 כ"ס, יחס דחיסה 17.3:1 (מנוע טורבו דיזל (מגדש טורבו כפול)
 הילוכים:  תמסורת ידנית – 5 מהירויות  תמסורת ידנית – 6 מהירויות  תמסורת אוטומטית – 4 מהירויות  תמסורת אוטומטית – 6 מהירויות
 מהירות מרבית:  220 קמ"ש (מנוע 2,230 סמ"ק המפיק 158 כ"ס, (מנוע בנזין)  240 קמ"ש (מנוע 2,946 סמ"ק המפיק 211 כ"ס, (מנוע בנזין)  190 קמ"ש (מנוע 1,998 סמ"ק המפיק 136 כ"ס, (מנוע דיזל)  205 קמ"ש (מנוע 2,179 סמ"ק המפיק 133 כ"ס, (מנוע דיזל)  224 קמ"ש (מנוע 2,179 סמ"ק המפיק 170 כ"ס, (מנוע דיזל) (מגדש טורבו כפול)  230 קמ"ש (מנוע 2,721 סמ"ק המפיק 204 כ"ס, (מנוע טורבו דיזל (מגדש טורבו כפול)
פיג'ו 607 (בצרפתית: Peugeot 607) היא מכונית סלון מתוצרת יצרנית הרכב הצרפתית פיג'ו אשר יוצרה בין השנים 1999–2010.
סך הכול יוצרו 168,875 יחידות.
מכונית מסוג זה היא חלק מצי המכוניות של נשיא צרפת, למרות שאינה מיוצרת כבר למעלה מעשור.
נתונים טכניים

4 דלתות.
5 נוסעים.
מנוע קדמי.
מנוע הנעה קדמית.
דגמי "פיג'ו 607" משרתים כמוניות בצרפת, אירלנד ובפורטוגל.
נתונים טכניים > תאוצות

תאוצה בין 0–100 היא 9.6 שניות (מנוע 2,230 סמ"ק המפיק 158 כ"ס, (מנוע בנזין).
תאוצה בין 0–100 היא 8.1 שניות (מנוע 2,946 סמ"ק המפיק 211 כ"ס (מנוע בנזין).
תאוצה בין 0–100 היא 10.8 שניות (מנוע 1,998 סמ"ק המפיק 136 כ"ס (מנוע דיזל).
תאוצה בין 0–100 היא 10.6 שניות (מנוע 2,179 סמ"ק המפיק 133 כ"ס, (מנוע דיזל).
תאוצה בין 0–100 היא 9.9 שניות (מנוע 2,179 סמ"ק המפיק 170 כ"ס, (מנוע דיזל) (מגדש טורבו כפול).
תאוצה בין 0–100 היא 8.7 שניות (מנוע 2,721 סמ"ק המפיק 204 כ"ס (מנוע טורבו דיזל (מגדש טורבו כפול).
נתונים טכניים > סוגי מנוע

מנוע בנזין.
מנוע דיזל.
תמונות

"פיג'ו 607"
"פיג'ו 607", שנת 2005
"פיג'ו 607", שנת 2007
"פיג'ו 607" – מבט לתא הנהג ולוח מחוונים
"פיג'ו 607"
"פיג'ו 607" – ניידת משטרה בשרות משטרת דנמרק
"פיג'ו 607" – ניידת משטרה בשרות משטרת צרפת
"פיג'ו 607" – מונית (צולם בדאבלין, אירלנד)
פריטטה

| --- | --- |

 
 מאכלים
 סוג:  חביתה, מנה העשויה מביצה 
 מטבח:  המטבח האיטלקי 
 מוצא:  איטליה 
 מרכיבים עיקריים:  ביצה 
 
פריטטה
הגרסה הספרדית לפריטטה - טורטייה תפוחי אדמה
פְריטָּטָה (באיטלקית ובספרדית: Frittata) הוא מאכל ביצים מטוגן מהמטבח האיטלקי ומהמטבח הספרדי, הדומה לאומלט מהמטבח הצרפתי. המאכל מכיל ביצים וכן שילובים של גבינות, בשר, ירקות או פסטה.
מקור שמו של המאכל בצורת העבר של הפועל "לטגן" באיטלקית (friggere): "טיגן" = fritto, "פריטו".
תיאור המאכל

דיליה סמית' בספרה "How To Cook" מסבירה כי מדובר במאכל הדומה לאומלט הצרפתי, אולם בעוד שהאומלט הוא חביתה ממולאת סגורה, הפריטטה היא חביתה שמכילה תוספות שונות בתוכה. התוספות מוכנסות לתערובת הביצים בטרם טיגונן (בניגוד לאומלט אליו מוספת התערובת לאחר תחילת הטיגון, והוא מקופל על התערובת). בשל שיטת טיגון זו, הפריטטה מטוגנת בחום נמוך יותר, ובזמן ממושך יותר מאומלט. לאחר טיגון התחלתי נהפכת הפריטטה או מוכנסת לתנור לצורך אפיית חלקה העליון.
בשונה מהאומלט (המוגש לסועד אחד), הפריטטה גדולה יותר, ומוגשת כשהיא נפרסת כמו פשטידה ומחולקת למספר סועדים.
הפריטטה מוגשת חמה או קרה, לצד סלט ולחם.
בספרד מכונה המאכל "טורטייה תפוחי אדמה" (tortilla de patatas) ומכיל בגרסתו המסורתית ביצים ותפוחי אדמה. יש המגישים אותו בתוך כריך.
הערות שוליים

↑  מילון אוקספורד (באנגלית).
פפינגסטברג

| --- | --- |
אולם ההלוויות של בית הקברות היהודי בפפינגסטברג
אולם ההלוויות של בית הקברות היהודי בפפינגסטברג
 מידע כללי
 גובה:  76 מ' 
 מדינה:  גרמניה 
 מיקום:  פוטסדאם, גרמניהגרמניה
 קואורדינטות:  52°25′07″N 13°03′32″E﻿ / ﻿52.4187°N 13.059°E﻿ / 52.4187; 13.059
  (למפת גרמניה מוגדלת) שטוטגרט מינכן ברלין קלן ברמן המבורג פרנקפורט הנובר דיסלדורף לייפציג דרזדן נירנברג קיל בון מגדבורג ארפורט רוסטוק מיינץ פרייבורג שוורין לוקס. הולנד בלגיה צרפת דנמרק צ'כיה פולין אוסטריה שווייץ הים הבלטי הים הצפוניפפינגסטברג(למפת גרמניה רגילה) שטוטגרט מינכן ברלין קלן ברמן המבורג פרנקפורט הנובר דיסלדורף לייפציג דרזדן נירנברג קיל בון מגדבורג ארפורט רוסטוק מיינץ פרייבורג שוורין לוקס. הולנד בלגיה צרפת דנמרק צ'כיה פולין אוסטריה שווייץ הים הבלטי הים הצפוניפפינגסטברג(למפת ברנדנבורג רגילה) פוטסדאם קוטבוס פרנקפורט אורניינבורג אברסוולדה פאלקנזה ברנאו שליד ברלין  שוודט קניגס ווסטרהאוזן פולין סקסוניה סקסוניה-אנהלט סק. הת.  מקלנבורג-מערב פומרניה ברליןפפינגסטברג(למפת ברנדנבורג מוגדלת) פוטסדאם קוטבוס פרנקפורט אורניינבורג אברסוולדה פאלקנזה ברנאו שליד ברלין  שוודט קניגס ווסטרהאוזן פולין סקסוניה סקסוניה-אנהלט סק. הת.  מקלנבורג-מערב פומרניה ברליןפפינגסטברג
 
פפינגסטברג (בגרמנית: Pfingstberg, "הר פנטקוסט") היא גבעה מצפון לגן החדש בצפון פוטסדאם, בירת מדינת ברנדנבורג בגרמניה. בגובה 76 מטר מעל פני הים, פפינגסטברג היא אחד המקומות הגבוהים ביותר בפוטסדאם והיא ידועה בעיקר בזכות הבלוודרה שבנה פרידריך וילהלם הרביעי, מלך פרוסיה בשלבים וסיים בשנת 1863 באמצעות האדריכלים לודוויג פרזיוס, פרידריך אוגוסט שטילר ולודוויג פרדיננד הסה (Ludwig Ferdinand Hesse) על פי דגמים איטלקיים. אדריכל הנוף פטר יוזף לנה תכנן את הגן דמוי הפארק שעל הגבעה.
על פפינגסטברג, ליד הבלוודרה, נמצא גם מקדש פומונה (1801), הבניין הראשון שתכנן קארל פרידריך שינקל, שהיה אז רק בן תשע עשרה.
אחרי מלחמת העולם השנייה נחרבה טירת הבלוודרה וצמחיית פרא השתלטה על הפארק יותר ויותר. עמותה מנסה לשקם את המתקן מאז סוף שנות השמונים. בתמיכת קרן הארמונות והגנים הפרוסיים ברלין-ברנדנבורג (גר'), ותרומות נדיבות, שוחזרו הפארק והארמון ונבנו מחדש במידה רבה עד שנת 2003.
בשל המבנים ההיסטוריים שעליה צורפה הגבעה ב-1999 למכלול התרבותי "הארמונות והגנים בפוטסדאם-ברלין" שהוכרז כאתר מורשת עולמית על ידי אונסק"ו בשנת 1990, והורחב בשנים 1992 ו-1999.